John و Bobby اتوظفوا في نفس الشركة مع بعض على طول بعد ما خلصوا دراستهم الجامعية في نفس السنة. الاتنين اشتغلوا جامد جداً. بعد كام سنة، المدير رقّى Bobby لمنصب مدير لكن John لسه شغال موظف عادي. John مقدرش يستحمل، وقدم استقالته للمدير. واشتكى إن المدير مش بيقدر اللي بيشتغلوا جامد، وبيرقي بس اللي بيتملقوله.
المدير كان عارف إن John اشتغل جامد طول السنين دي. فكر شوية وقال، "شكراً على اللي قلته، بس أتمنى تعمل حاجة كمان واحدة للشركة قبل ما تمشي"
John وافق. المدير طلب منه يروح يدور على حد بيبيع بطيخ في السوق. John راح ورجع بسرعة. قال إنه لقى راجل بيبيع بطيخ. المدير سأله البطيخ بكام الكيلو. John هز راسه ورجع تاني للبياع يسأل ورجع يقول للمدير 1.2 دولار الكيلو.
المدير قال لـ John يستنى ثانية، ونادى على Bobby ييجي مكتبه. طلب من Bobby يروح يدور على حد بيبيع بطيخ في السوق. Bobby راح ورجع وقال، "يا باشا، في شخص واحد بس بيبيع بطيخ. الكيلو بـ 1.2 دولار، و10 كيلو بـ 10 دولار. البياع عنده 340 بطيخة. على الترابيزة في 58 بطيخة، وكل واحدة وزنها تقريباً 2 كيلو. جابهم من الجنوب من يومين. نوعيتهم كويسة."
لما John سمع اللي Bobby قاله، فهم الفرق بينه وبين Bobby. قرر إنه يفضل ويتعلم من Bobby.
إيه اللي ممكن نتعلمه من القصة دي؟
لازم المدير يعامل كل الموظفين بطريقة عادلة. المدير مايرقيش اللي بيتملقوله. الواحد مش بس لازم يشتغل جامد لكن كمان يستخدم دماغه. الواحد لازم يحاول يعرف كل تفاصيل البطيخ.